text: Esbjerg-drenge i hård kamp om mesterskabet
  31 maj 2019 kl. 06.45
  Kenneth Bjerre er dansk mester i speedway for anden gang. Torsdag aften stoppede han Niels-Kristian Iversens syv år lange serie af DM-titler.
  Efter syv mesterskaber i træk blev Esbjerg-køreren Niels-Kristian Iversen nemlig besejret af en anden Esbjerg-dreng Kenneth Bjerre, der nu bor i England og herhjemme repræsenterer Holstebro.
  Kenneth Bjerre vandt i aftes i Holsted alle sine heats og var sikker på mesterskabet allerede inden finalen.
  Kenneth Bjerre, ny dansk mester i speedway: "Jeg har været tæt på i flere år, mens Iversen har vundet. Så jeg er bare glad for at vinde. Dansk mester, det er fedt."
  Niels-Kristian Iversen kunne ellers med endnu et mesterskab have taget rekorden for flest DM-titler i træk med otte, men han må altså nøjes med at dele rekorden med speedway-legenden Ole Olsen, Vojens, der ligesom Iversen har formået at vinde syv år i træk.
  Kenneth Bjerre blev også dansk mester tilbage i 2010.
  - Jeg har været tæt på i flere år, mens Iversen har vundet. Så jeg er bare glad for at vinde. Dansk mester, det er fedt, siger Kenneth Bjerre til TV2 Sport.
  DM-løbet blev afviklet i regnvejr på en mudret bane i Holsted.
  